Številka: 032-0015/2023

Datum: 29. 09. 2023

**OBČINSKI SVET OBČINE RAVNE NA KOROŠKEM**

|  |  |
| --- | --- |
| **ZADEVA:** | **PREDLOG ODLOKA O SPREMEMBAH IN DOPOLNITVAH ODLOKA O USTANOVITVI JAVNEGA PODJETJA »JAVNO KOMNALNO PODJETJE RAVNE NA KOROŠKEM, D.O.O.«** |
| **STOPNJA POSTOPKA:** | Predlog za obravnavo na občinskem svetu – prva obravnava. |
| **PRAVNE PODLAGE:** | Zakon o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A in 80/20 – ZIUOOPE), Zakon o gospodarskih javnih službah (Uradni list RS, št. 32/93, 30/98 – ZZLPPO, 127/06 – ZJZP, 38/10 – ZUKN in 57/11 – ORZGJS40), 11. člen Odloka o ustanovitvi javnega podjetja »Javno komunalno podjetje Ravne na Koroškem, d.o.o.« (Uradno glasilo slovenskih občin, št. 51/16, 57/16, 59/2017) in 19. člen Statuta Občine Ravne na Koroškem (Uradno glasilo slovenskih občin, 16/2016, 9/2022). |
| **NAMEN:** | Sprememba in dopolnitev odloka v zvezi z organizacijo nadzornega sveta javnega podjetja. |
| **PREDLAGATELJ:** | dr. Tomaž Rožen, župan |
| **POROČEVALEC:** | Tadej OŠLOVNIK, višji svetovalec III |

**UTEMELJITEV:**

1. **Ocena stanja:**

Občinski svet je 12. 10. 2016 sprejel Odlok o ustanovitvi javnega podjetja »Javno podjetje Ravne na Koroškem, d.o.o.« (Uradno glasilo slovenskih občin, št. 51/2016) in v letu 2017 pričel s prenosom dejavnosti iz JKP Log na novo podjetje.

Z Odlokom o spremembah in dopolnitvah Odloka o ustanovitvi javnega podjetja »Javno podjetje Ravne na Koroškem, d.o.o.« (Uradno glasilo slovenskih občin, št. 57/2016) je bila spremenjena firma javnega podjetja v »Javno komunalno podjetje Ravne na Koroškem, d.o.o.«.

Odlok o spremembah in dopolnitvah Odloka o ustanovitvi javnega podjetja »Javno komunalno podjetje Ravne na Koroškem, d.o.o. (Uradno glasilo slovenskih občin, št. 59/2017) je omilil zahtevane pogoje o vodstvenih delovnih izkušnjah za direktorja podjetja, dodanih je bilo tudi nekaj manjših sprememb odloka, ki prispevajo k razumevanju vsebine in k poenostavitvi postopkov pri sprejemanju aktov javnega podjetja.

1. **Razlogi za sprejem:**

Na osnovi izkušenj pri delovanju javnega podjetja je bil oblikovan predlog za spremembo v sestavi nadzornega sveta.

1. **Cilji, načela in predlogi rešitev:**

**Cilji:** Povečana pluralnost v sestavi nadzornega sveta javnega podjetja ter uskladitev določil, ki se nanašajo na spremenjeno sestavo nadzornega sveta javnega podjetja.

**Načela**, ki smo jih zasledovali pri predlogu rešitve:

* gospodarnosti ravnanja s stvarnim premoženjem,
* transparentnost ravnanja s stvarnim premoženjem občine,
* načelo zakonitosti.

**Predlogi rešitev:**

V odloku dodajamo tri dejavnosti, ki jih opravlja javno podjetje, in sicer:

*»02.400 Spravilo lesa in druga dela v gozdu*

*46.130 Posredništvo pri prodaji lesa in gradbenega materiala*

*46.730 Trgovina na debelo z lesom, gradbenim materialom in sanitarno opremo«.*

V odloku spreminjamo člene, ki se nanašajo na sestavo nadzornega sveta, in sicer se:

* spremeni besedilo 12. člena tako, da se glasi:

*»Organa javnega podjetja sta:*

* + *nadzorni svet in*
  + *direktor.«*
* spremenita prvi in drugi odstavek 13. člena tako, da se glasita:

*»(1) Nadzorni svet javnega podjetja ima sedem članov. Za člana nadzornega sveta je lahko imenovana fizična oseba, ki izpolnjuje pogoje, skladno z določili zakona, ki ureja gospodarske družbe.*

*(2) Pet članov nadzornega sveta imenuje in razrešuje ustanoviteljica. Dva člana, ki zastopata interese delavcev, izvoli in odpokliče svet delavcev.«*

* spremeni besedilo prvega odstavka 17. člena tako, da se glasi:

*»(1) Nadzorni svet opravlja svojo dejavnost na sejah. Seja nadzornega sveta je sklepčna, če je na seji prisotna večina članov nadzornega sveta. Odločitev na seji nadzornega sveta je sprejeta, če zanjo glasuje večina vseh članov. Vsak član nadzornega sveta ima en glas.«*

1. **Primerljive rešitve v drugih občinah:**

Vse občine izvajajo gospodarske javne službe v eni izmed oblik, določenih z Zakonom o gospodarskih javnih službah, odvisno od velikosti obsega opravljanja dejavnosti.

**OCENA FINANČNIH POSLEDIC:**

Sprejem sprememb in dopolnitev odloka nima finančnih posledic za občinski proračun.

**MNENJE STROKOVNE SLUŽBE:**

Gradivo so pripravile in uskladile strokovne službe občinske uprave.

**PRISTOJNO DELOVNO TELO:**

* **Komisija za statut in normativno pravne akte**

**PREDLOGA SKLEPA ZA KOMISIJO:**

**Komisija za statut in normativno pravne akte** se je seznanila s predlogom Odloka o spremembah in dopolnitvah odloka o ustanovitvi javnega podjetja »Javno komunalno podjetje Ravne na Koroškem, d.o.o.« in ugotavlja, da je predlog pripravljen v skladu z zakonodajo in primeren za obravnavo na seji občinskega sveta.

**PREDLOG SKLEPA OBČINSKEGA SVETA:**

**Občinski svet Občine Ravne na Koroškem sprejme Odlok o spremembah in dopolnitvah odloka o ustanovitvi javnega podjetja »Javno komunalno podjetje Ravne na Koroškem, d.o.o.«.**

|  |  |
| --- | --- |
| **Pripravil:**  Tadej Ošlovnik, višji svetovalec III  **Pregledala:**  mag. Vlasta Kupljen, direktorica OU | **Župan**  **Občine Ravne na Koroškem**  **dr. Tomaž Rožen** |

**Prilogi:**

* Predlog Odloka o spremembah in dopolnitvah odloka o ustanovitvi javnega podjetja »Javno komunalno podjetje Ravne na Koroškem, d.o.o.«.
* Neuradno prečiščeno besedilo Odloka o ustanovitvi javnega podjetja »Javno komunalno podjetje Ravne na Koroškem, d.o.o.«.